《送熊廷振之楚藩》
明代·何景明

燕京春色花太半，豫州杨柳风吹断。南雁新冲汝雪来，北车久待河水泮。

与君结绶俱明时，送君执手如前期。丈夫勋业岂必少，四十遭逢犹不迟。

即今君身更磊落，义气如山谁可夺。同榜衣冠照乡里，十年名位登方岳。

帝城朝开罗旆旌，欲发未发明星明。麒麟献纳遥相忆，江汉风流须此行。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。